Lolland-Falsters Stifts-Tidende, 1846-11-02
Jndenlandske Efterretninger. J den slesvigske Stænderforsamling er Advocat Beseler med aldeles overveiende Pluralitet (52. Stemmer) valgt til Præsident og Grev Reventlow til Jersbeck til Vicepræsident (efterat Stemmerne havde været deelte imellem ham og Advocat Gülich). Hertugen af Augustenborg var tilstede i Forsamlingen, Prindsen af Augustenborg havde undskyldt sig. Jkkun een Deputeret, Lorentzen fra Lillholt, har erklæret at ville betjene sig af det danske Sprog. Forsamlingen bestaaer af 43 Deputerede. – J Forsamlingens første Møde bleve følgende private Propositioner anmeldte: 1) P. Lyders: Den slesvigske Forsamling beslutter at andrage paa: at Hs. Maj. vil lade et paa Grundlagene i det under Litr. A. vedlagte Udkast forfattet Lovndkast til Jndførelsen og Gjennemførelsen af almindelig Værnepligt i Hertugdømmerne Slesvig og Holsteen forelægge den næste slesvigske Stænderforsamling til Raadslagning og Betænknings Afgivelse. 2) Proposition af Samme: Den slesvigske Stænderforsamling beslutter: Med Hensyn til 5 4 i Loven af 28de Mai 1831 at andrage paa: at Hs. kgl. Maj. vil lade Patentet af 7de Septbr. 1846, angaaende en forandret Jndretning af Forretningsgangen i Provindsialregjeringen for Hertugdømmerne Slesvig og Holsteen, forelægge dette Aars Stænderforsamling til Raadslagning og Betænknings Afgivelse. 3) Proposition fra Deputeret Etatsraad Esmarch, at den slesvigske Stænderforsamling vil indgive en Petition til Hs. Maj. Kongen, om at Hs. Maj. allern, vilde skille Administrationen af Hertugdømmerne Slesvig og Holsteen i det Hele, især hvad Finantserne og Militairforfatningen angaaer, fra Kongeriget Danmarks, og anordne en ganske særskilt Forvaltning for Hertugdømmerne og lade de næste Stænderforsamlinger for Hertugdømmerne Slesvig og Holsteen, forelægge Lovudkast desangaaende. 4) Proposition fra Deputeret, Dr. Gülich: Den slesvigske Stænderforsamling beslutter at andrage paa, at Hs. Maj. vilde forandre det nuværende Regjeringssystem paa en til den offentlige Morals og Retfærdigheds Fordringer svarende Maade, foretage den i den Anledning fornødne Personalforandring med Allerhøistsammes Raadgivere og navnlig snarest muligt afskedige Cancellipræsidenten Grev Carl v. Moltke af Statstjenesten. 5) Proposition fra Deputeret Tiedemann. Den slesvigske Stænderforsamling beslutter at indgive en Petition til Hs. Maj. Landsherren om: at Allerhøistsamme allern, vil atter tage det under 8de Juli udstedte aabne Brev tilbage. 6) Proposition fra Deputeret Hansen: Stænderforsamlingen beslutter en Petition til Hs. Maj. Kongen om: at Allerhøistsamme allernaadigst vilde tage den Beslutning, ogsaa som Hertug af Slesvig at tiltræde det tydske Forbund, og i den Henseende gjøre de fornødne indledende Skridt hos den høie Forbundsforsamling. Dr. Gülich androg derpaa, at indgive en Adresse til Hs. Majestæt Kongen, med Tilføiende, at han i næste Møde vilde motivere sit Andragende. –J næste Møde anmeldte Præsidenten at have modtaget 111 Petitioner, hvis Jndhold han characteriserede saaledes: Jkke en eneste beskjæftiger sig med private Jnteresser eller underordnede Forvaltningsgjenstande, alle have Hertugdømmernes offentlige Ret og almindelige Jnteresser til Gjenstand. Heelt igjennem yttres Sorg og Bekymring over Regjeringens Handlinger i den sidste Tid, man forlanger, at Hertugdømmernes Rettigheder og Nationalitet sikkres, en fast Forbindelse imellem Hertugdømmerne, deres Uafhængighed af Kongeriget Danmark i Forfatning og Forvaltning fremsættes som Overbeviisning og som Ønske; mange Adresser og Petitioner andrage paa en Constitution for Hertugdømmerne, deels fordi de gamle Landsrettigheder, deels fordi den moralske Trang og Nødvendigheden af at sikkre vore Jnteresser og Rettigheder kræve en saadan, i mange findes den Paastand, at kun Mandstammen hersker i Hertugdømmerne og at vi ikke kjende den qvindelige Arvefølge efter Kongeloven. J mange Adresser og Petitioner fra Hertugdømmet Slesvig forlanges en fastere Forening med Tydskland, i et stort Antal udtrykkeligen Slesvigs Optagelse blandt de tydske Forbundstater." Foruden de nævnte Forslag har Hertugen af Augustenborg (!) indgivet et Andragende om en Constitution for Slesvig=Holsteen.